Kif wieħed jisma l-kliem Black Forest Gateau, mill-ewwel jaħseb fuq pandispanja taċ-ċikkulata, krema friska u ċirasa fix-xorb. Iżda meta sar l-ewwel darba, il-bażi tiegħu kienet magħmula minn bajd u zokkor biss – mingħajr dqiq xejn. Iżda maż-żmien din bdiet tiġi magħmula minn pandispanja taċ-ċikkulata. Iċ-ċirasa li trid tintuża hija dik Morello u din tkun ġo vażett u l-likwidu li tkun fih ġieli jkollu xi-xorb ukoll. Għalhekk għandha dik it-togħma tant speċjali u tajba. Għal Pandispanja 340g marġerina ratba 100g trab taċ-ċikkulata skura Għal krema u biex iżżejjen ċirasa ċikkulata skura Ixgħel il-forn Gas numru 3, 170 0 C. Qiegħed il-marġerina u z-zokkor ġo bieqja u ħaddem tajjeb sakemm it-taħlita tiġi qisha krema. Jekk trid tista tuża electric whisk. Għarbel id-dqiq flimkien mat-trab taċ-ċikkulata. Ftit, ftit ibda żid ftit bajd u ftit dqiq, filwaqt li tkompli tħawwad il-ħin kollu. Idlek bi ftit marġerina żewġ forom tal-kejkijiet baxxi sandwich tins . Id-daqs tagħhom irid ikun ta' 23 cm.Imla bit-taħlita u sajjar fil-forn għal madwar 35-40 minuta. Meta jkunu saru ħallihom għal ftit minuti fil-forma wara neħħihom mill-forom u ħallihom jiksħu. Iftaħ il-bott taċ-ċirasa. Qattar iċ-ċirasa. Il-likwidu trid iżżommu. Jekk iċ-ċirasa għandha l-għadma neħħiha. Warrab 12 il-ċirasa u l-bqija aqsamhom minn nofs. Qiegħed iċ-ċirasa ġo bieqja żgħira. Ġo kazzola ħallat nofs l-ilma taċ-ċirasa flimkien ma' żewġ grokkijiet Kirsch jew Rum skur. Qiegħed fuq in-nar sakemm it-taħlita tiftaħ tagħli. Ħalli t-taħlita tagħli għal ftit minuti. Neħħi minn fuq in-nar u ħalli t-taħlita tibred. Qiegħed il-krema ġo bieqja u ħabbat tajjeb permezz ta' electric beater . Jekk se tuża krema friska allura trid iżżid magħha ftit zokkor u essenza tal-vanilja. Il-krema UHT hija aktar grassa u meta tħaddimha tiġi aktar wieqfa. Qiegħed waħda mill-pandispanja fuq platt ċatt. Xarrab bit-taħlita tal-ilma taċ-ċirasa u xorb. Ferrex ftit ċirasa fuqha flimkien ma' ftit krema bajda. Trid tiksi l-wiċċ tajjeb b'din il-krema. Qiegħed il-pandispanja l-oħra fuq din. Erġa xarrab bil-likwidu. Kompli l-istess mod bħal ma tkun għamilt fuq il-pandispanja l-oħra. Trid tħalli ftit krema għal wiċċ u l-ġnub. Iksi l-wiċċ tal-pandispanja u l-ġnub bil-krema. Int u tidlek trid tagħmel attenzjoni biex il-krema tiġi lixxa. Qiegħed il-bqija tal-krema ġo piping bag . Ippajpja rosettes b'din il-krema fuq il- wiċċ tal-panedispanja, mad-dawra ta' barra u żejjen biċ-ċirasa li tkun ħallejt sħiħa. Imla n-nofs bic-chocolate chips jew inkella ħokk biċċa ċikkulata. Qiegħed fil-friġġ , għax dan irid jisserva kiesaħ.